《挽崔舍人 其一》
宋代·陈苍舒

早结渊衷眷，英名擅四方。献箴诚剀切，屡谏极忠良。

劝讲黄金殿，修辞白玉堂。簪绅歆盛美，何事遽云亡。

作者简介：陈苍舒，字朋元（《周文忠集·游山录》卷一）。孝宗乾道元年（一一六五），知溧阳县（《景定建康志》卷二七）。淳熙九年（一一八二），官枢密院检详诸房文字（《崔舍人玉堂类稿》附录）。范成大诗中多及之。今录诗二首。